Document ID: 32001R0495

32001R0495
L 072/6
JURNALUL OFÍCIAL AL UNIUNII EUROPENE
REGULAMENTUL (CE) NR. 495/2001 AL COMISIEI
din 13 martie 2001
de modificare a anexei la Regulamentul (CEE) nr. 3508/92 al Consiliului de instituire a unui sistem integrat de gestionare și control pentru anumite scheme de ajutoare comunitare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 3508/92 al Consiliului din 27 noiembrie 1992 de instituire a unui sistem integrat de gestionare și control pentru anumite scheme de ajutoare comunitare (1), modificat ultima dată de Regulamentul (CE) nr. 1593/2000 (2), în special articolul 9a alineatul (1) al treilea paragraf,
întrucât:
(1)
În conformitate cu articolul 9a din Regulamentul (CEE) nr. 3508/92 statele membre se asigură că măsurile care nu sunt prevăzute în articolul 1, dar sunt enumerate în anexa la acest regulament, precum în cazul inului și cânepii, sunt compatibile cu sistemul integrat de gestionare și control.
(2)
În temeiul Regulamentului (CE) nr. 1672/2000 al Consiliului din 27 iulie 2000 de modificare a Regulamentului (CE) nr. 1251/1999 de stabilire a unei scheme de ajutor pentru producătorii de anumite culturi arabile, pentru a include inul și cânepa cultivate pentru fibre (3), plățile directe de ajutor pentru in și cânepă au fost integrate în sistemul de sprijin pentru producătorii anumitor culturi arabile, care depind direct de sistemul integrat de gestionare și control.
(3)
Trimiterea la in și cânepă din anexa la Regulamentul (CEE) nr. 3508/92 este, în consecință, inutilă. Anexa trebuie modificată în consecință.
(4)
Măsurile prevăzute în prezentul regulament sunt conforme cu avizul Comitetului FEOGA,
ADOPTĂ PREZENTUL REGULAMENT:
Articolul 1
Anexa la Regulamentul (CEE) nr. 3508/92 se înlocuiește cu anexa la prezentul regulament.
Articolul 2
Prezentul regulament intră în vigoare în ziua următoare publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 martie 2001.

Labels: 19
5
6